polyglot-tagger/wikipedia-language-snippets-filtered huggingface dataset:
இப்பேராயத்தில் 52 தொடக்கப் பள்ளிகள், 2 உயர்நிலைப் பள்ளிகள், 17 மேல்நிலைப் பள்ளிகள், 2 நர்சிங் பள்ளிகள், 1 தொழில்துறை பயிற்சி மையம் மற்றும் 4 கல்லூரிகள் (கலை மற்றும் அறிவியல், மேலாண்மை, செவிலியர் மற்றும் சமூக நலனில் நிபுணத்துவம் பெற்றவை) உள்ளன. இந்த பேராயத்தின் அனைத்து நிறுவனங்களும் சிறுபான்மை கல்வி நிறுவனங்கள் ஆகும். இந்த நிறுவனங்களில் பலவும் தமிழக மாநிலத்தின் ஆரம்ப காலங்களில் அப்போதைய மிஷனரிகளால் சேவை நோக்கங்களுக்காக மிகவும் அர்ப்பணிப்புடன் கூடிய தியாகத்தினால், அந்நிறுவனங்கள் இருக்குமிடங்களில் மிகச்சிறந்த கல்வி சேவைகளை வழங்கும்படி நிறுவப்பட்டிருக்கின்றது. இக்கல்விநிலையங்களில் பலவும் உண்டு உறைவிட சேவையுடன் கூடிய கல்வி நிலையங்கள் ஆகும்.
இப்பேராயத்தில் 2 பொது மருத்துவமனைகள் உள்ளன; சி.எஸ்.ஐ மிஷன் பொது மருத்துவமனை திருச்சிராப்பள்ளியின் உறையூரிலும், சி.எஸ்.ஐ டாக்டர். ஆனி பூத் மிஷன் மருத்துவமனை, தாராபுரத்தில் உள்ள சி.எஸ்.ஐ மிஷன் வளாகத்திலும் அமைந்துள்ளது. இவ்விரண்டு பன்முக சிறப்பு மருத்துவமனைகளிலும், நவீன வசதிகள், உள்கட்டமைப்பு, கடவுளின் மகிமைக்கென அர்ப்பணிப்புடன் கூடிய நிர்வாகம் மற்றும் ஊழியர்களைக் கொண்டு குணப்படுத்தும் மருத்துவ ஊழியங்கள் மேற்கொள்ளப்படுகின்றன. திருச்சிராப்பள்ளியில் உள்ள சி.எஸ்.ஐ மிஷன் மருத்துவமனையில் 2019 ஆம் ஆண்டு, தீவிர சிகிச்சைப் பிரிவு புதுப்பிக்கப்பட்டுள்ளது.
பேரருட்திரு டி. சந்திரசேகரன் அவர்கள் பேராயத்தின் ஆறாவது பேராயராக தேர்ந்தெடுக்கப்பட்டு புனிதப்படுத்தப்பட்டார். பேராயரவர்கள், திருச்சிராப்பள்ளி, பிஷப் ஹீபர் கல்லூரியிலுள்ள புனித லூக்கா தேவாலயத்தில் 28 மே 2018 அன்று தென்னிந்திய திருச்சபையின் பெரும்பேராயரும் , தென்னிந்திய திருச்சபை, மத்திய கேரள பேராயத்தின் பேராயருமான அதி பேரருட்திரு. தாமஸ் கஞ்சிரப்பள்ளி ஊம்மென் அவர்களால் புனிதப்படுத்தப்பட்டார்.
திருச்சிராப்பள்ளி-தஞ்சாவூர் பேராயம் அல்லது திருச்சி-தஞ்சைப் பேராயம் என்பது, தமிழ்நாட்டில் உள்ள தென்னிந்தியத் திருச்சபையின் ஒரு பேராயம் ஆகும். தென்னிந்திய திருச்சபையில் தற்போது இருக்கும் 24 பேராயங்களில் இதுவும் ஒன்று. மேலும் 1947-இல் அங்குரார்பணிக்கப்பட்ட தென்னிந்தியத் திருச்சபையின் ஆரம்பகால 14 பேராயங்களில் இதுவும் ஒன்றாகும்.
திருச்சிராப்பள்ளியின் உறையூரில் பேராயத்திற்கென்று அதன் சொந்த அச்சகம் உள்ளது; அங்கு அவர்கள் படிக்கும் அனைத்து பொருட்களையும் அச்சிடுகிறார்கள். அவர்கள் ஒவ்வொரு மாதமும் உள்விநியோக முறையில் "திருச்சபை மலர்" என்ற புத்தகத்தை வெளியிடுகிறார்கள்.
மகளிரின் மிளிர்த்தலை தனது முக்கிய உந்துதல்களில் ஒன்றாக இப்பேராயம் கொண்டிருக்கிறபடியினாலே, மகளிரின் வாழ்க்கைமுறை மற்றும் அவர்களின் சமூக அந்தஸ்தை உயர்த்தும் வண்ணம் பல்வேறு நலத்திட்டங்களை இப்பேராயம் மேற்கொண்டு வருகிறது.
செராம்பூர் கல்லூரியின் ஆட்சி குழுவின் இறையியல் கல்வி வாரியத்துடன் இணைந்த கல்வி நிறுவனங்களால் வழங்கப்படும் இரையிறர்ப் பட்டங்களை இப்பேராயம் அங்கீகரிக்கிறது. அக்கல்வி நிறுவனங்கள் பின்வருமாறு:
இப்பேராயத்தின் வரம்பிற்குட்பட்ட பகுதிகளில் அமைந்திருக்கும் பழங்குடியினர் மத்தியில் அவர்களுக்கான நலத்திட்டங்களை இப்பேராயம் செயல்படுத்துகிறது.
இப்பேராயமானது கல்விச்சேவைகள், மருத்துவ சேவைகள், பழங்குடியினர் நலச்சேவைகள், மிஷன் & நற்செய்தி ஊழியங்கள் மற்றும் பெண்கள் நல சேவைகளை செய்கிறது.
இக்கிராமத்தில் நான்கு தலைமுறைகளாக 350 குடும்பங்கள், இங்கு பாயும் மோயாறு நீர்வளத்தைக் கொண்டு காட்டு வேளாண்மை செய்து வாழ்கின்றனர். சத்தியமங்கலம் வனவிலங்கு உய்வகம் மற்றும் புலிகள் காப்பகம் நிறுவப்பட்டதற்குப் பின், தெங்குமரஹாடா கிராம மக்கள், 38 கிமீ கிழக்கில் உள்ள சத்தியமங்கலத்தில் உள்ள கல்விநிலையம், சந்தை மற்றும் மருத்துவமனைகளுக்குச் செல்வதற்கு, நல்ல சாலை வசதி இன்மையால் பெருந்துயர் கொள்கின்றனர். இதனால் தெங்குமராஹாடா கிராம மக்கள் தங்களை வேறிடங்களில் குடியேற்றி வாழ வழிவகை செய்து தருமாறு அரசிடம் கோரிக்கை வைத்துள்ளனர்.
ஒவ்வொருவருக்கும் தலா 2 ஏக்கர் நஞ்சை மற்றும் ஓர் ஏக்கர் புஞ்சை நிலம் வழங்கப்பட்டது. இந்த விவசாயிகள் தங்கள் நிலத்தில் பணி செய்ய கோபி, ஈரோடு, சத்தியமங்கலம் பவானிசாகர் பகுதியில் உள்ளவர்களை பணியமர்த்தினர். விவசாயத்துக்கான நிலம் மற்றும் தண்ணீர் வசதி இருந்ததால் நாளடைவில் தெங்குமரஹாடா செழிப்பான பூமியாக மாறியது. இங்கு உற்பத்தி செய்யப்படும் பொருட்களை கொள்முதல் செய்ய தெங்குமரஹாடா கூட்டுறவு பண்ணை சங்கம் 1972ம் ஆண்டு தொடங்கப்பட்டது. இந்த சங்கம் மூலம் விளைபொருட்கள் விற்பனை செய்து வருகின்றனர்.
இந்தியா சுதந்திரம் அடைந்ததும் மக்களின் உணவுத் தேவையை பூர்த்தி செய்ய அப்போதைய பிரதமர் ஜவஹர்லால் நேரு, உணவு உற்பத்தி மாதிரி கிராமங்களை உருவாக்கினார். இதில் தெங்குமரஹாடா கிராமமும் ஒன்று. 1948ம் ஆண்டு நீலகிரி மாவட்டம், கீழ்கோத்தகிரி, சோலூர்மட்டத்தை சேர்ந்த வறுமைக்கோட்டுக்கு கீழ் உள்ள 142 விவசாயிகளுக்கு தெங்குமரஹாடாவில் 500 ஏக்கர் நிலம் வழங்கி விவசாயம் செய்ய வழி வகை செய்யப்பட்டது.
மேற்கு தொடர்ச்சி மலையில் உள்ள காப்புக் காட்டில் அமைந்த முதுமலை தேசியப் பூங்கா பரப்பில் தெங்குமரஹாடா கிராமம் உள்ளது. இக்கிராமம் நீலகிரி மாவட்டத்தின் கோத்தகிரி வட்டத்தில் அமைந்திருப்பினும், கொடநாட்டிலிருந்து மலைக்காடுகள் வழியாக, மூன்றரை மணி நேரம் நடந்து, 10 கி.மீ தொலைவில் உள்ள தெங்குமரஹாடா கிராமத்தை அடையலாம். தெங்குமரஹாடாவிலிருந்து கொடநாடு செல்ல அடிப்படை சாலை வசதிகள் இல்லை.
தெங்குமரஹாடா பகுதிக்கு மலையேற்றப் பயிற்சி மேற்கொள்பவர்கள் உதகமண்டலம் வடக்கு மாவட்ட வனத்துறை அதிகாரிகளிடம் முறையாக அனுமதிபெற வேண்டும். வனத்துறை வழிகாட்டிகள் மூலம் மட்டும் மலையேற்றப் பயிற்சி மேற்கொள்ள முடியும். தெங்குமரஹாடாவில் உள்ள வனத்துறை அலுவலவகத்துக்குச் சொந்தமான விடுதியில் தங்கிக்கொள்ள முன் அனுமதி பெறவேண்டும்.
தெங்குமரஹாடா, , தமிழ்நாட்டின், நீலகிரி மாவட்டத்தின், கோத்தகிரி வட்டம், கோத்தகிரி ஊராட்சி ஒன்றியப் பகுதியில் உள்ள தெங்குமரஹாடா ஊராட்சியில் அமைந்த சிற்றூர் ஆகும். இங்கு மாயாறு பாய்கிறது.
ஈரோடு மாவட்டத்தின், பவானிசாகருக்கு வடமேற்கே 25 கிமீ தொலைவில் உள்ள தெங்குமரஹாடாவிற்கு செல்ல கோத்தகிரி, மேட்டுப்பாளையத்தில் இருந்து தினமும் காலை, மாலை என 2 அரசுப் பேருந்துகள் மட்டும் உள்ளன.
2015 ஆம் ஆண்டில் நடைபெற்ற விஜய் அசாரே துடுப்பாட்டத் தொடரில் இவர் பட்டியல் அ போட்டிகளில் அறிமுகமானார். டிசம்பர் 11, 2015 கட்டாக்கில் அ பிரிவில் மும்பை அணிக்கு எதிரான போட்டியில் இவர் தமிழ்நாடு மாநில அணி சார்பில் தனது முதல் போட்டியில் விளையாடினார். அந்தப் போட்டியில் 2 பந்துகளைச் சந்தித்த இவர் ஓட்டங்கள் எடுதுவ்ம் எடுக்காமல் இறுதிவரை ஆட்டமிழக்காமல் இருந்தார். பின் பந்துவீச்சில் 7.2 ஓவர்களை வீசி 38 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இந்தப் போட்டியில் தமிழ்நாடு மாநில அணி 26 ஓட்டங்களில் வெற்றி பெற்றது.
முருகன் அசுவின் இவர் எழுத்தாளர் முருகனின் மகன் ஆவர். ஓர் இந்தியத் துடுப்பாட்ட வீரர் இவர் ரஞ்சிக் கோப்பைத் தொடர்களில் தமிழ்நாடு மாநில அணிக்காக விளையாடி வருகிறார். வலது கை மட்டையாளரும் இடதுகை கூக்ளி பந்துவீச்சாளருமான இவர் சேப்பாக் சூப்பர் கில்லீஸ், டெல்லி டேர்டெவில்ஸ், திண்டுக்கல் டிராகன்ச், கிங்சு லெவன் பஞ்சாப், ரைசிங் புனே சூப்பர் ஜெயண்ட்சு, ராயல் சேலஞ்சர்ஸ் பெங்களூரு ஆகிய அணிகளுக்காக விளையாடி வருகிறார்.
2016 ஆம் ஆண்டிற்கான இந்தியன் பிரீமியர் லீக் ஏலத்தில் இவரை ரைசிங் புனே சூப்பர் ஜெயண்ட்சு 4.5 கோடிகளுக்கு ஏலத்தில் எடுத்தது. அவரின் அடிப்படைத் தொகை 10 இலட்சமாக நிர்ணயம் செய்யப்பட்டிருந்த நிலையில் சுமார் 45 மடங்கு அதிக விலைக்கு இவர் ஏலம் எடுக்கப்பட்டார். 2017 இல் நடைபெற்ற இந்தியன் பிரீமியர் லீக்கில் டெல்லி டேர்டெவில்ஸ் அணி இவரை 1 கோடி ரூபாய்க்கு விளையாட ஏலத்தில் எடுத்தது.
இவர் எழுத்தாளர் முருகனின் மகன் ஆவர் .2012 ஆம் ஆண்டில் நடைபெற்ற ரஞ்சிக் கோப்பைத் தொடரில் இவர் அறிமுகமானார். நவம்பர் 2 இல் பி பிரிவில் நடைபெற்ற போட்டியில் ஒடிசா மாநிலத் துடுப்பாட்ட அணிக்கு எதிரான போட்டியில் இவர் தமிழ்நாடு அணி சார்பாக விளையாடினார்.
2018 ஆம் ஆண்டிற்கான இந்தியன் பிரீமியர் லீக் தொடரில் ராயல் சேலன்சர்ஸ் பெங்களூரு அணிக்காக இவர் விளையாடினார். 2019 ஆம் ஆண்டிற்கான இந்தியன் பிரீமியர் லீக் வீரர்கள் ஏலத்தின்போது இவர் கிங்சு பெவன் பஞ்சாப் அணி இவரை ஏலத்தில் எடுத்தது.
தேசிய சம்பல் சரணாலயம் அல்லது தேசிய சம்பல் கரியல் வனவிலங்கு சரணாலயம் என்று அழைக்கப்படும் இச்சரணாலயம் இது மிக அருகிய இனமான கரியல் எனப்படும் சொம்பு மூக்கு முதலை, சிவப்பு கிரீடம் கொண்ட கூரை ஆமை மற்றும் அருகிய இனமான தென்னாசிய ஆற்று ஓங்கில் ஆகியவற்றின் பாதுகாப்பிற்காக வட இந்தியாவில் முத்தரப்பு பாதுகாப்பிற்கு உட்பட்ட பகுதியில் உள்ள சரணாலயம் ஆகும் இது. ராஜஸ்தான், மத்தியப் பிரதேசம் மற்றும் உத்தரப்பிரதேசம் ஆகிய மூன்று மாநிலங்களின் பகுதியில் அமைந்த சம்பல் பிரதேசத்தில் அமைந்துள்ளது. இங்கு சம்பல் ஆறு பாய்கிறது. இச்சரணாலயம் 1978 ஆம் ஆண்டில் மத்திய பிரதேசத்தில் முதன்முதலில் பாதுகாக்கப்பட்ட பகுதியாக அறிவிக்கப்பட்டது, இப்போது மூன்று மாநிலங்களால் இணைந்து நிர்வகிக்கப்படும் ஒரு நீண்ட குறுகிய சூழலியல் காப்பகமாக உள்ளது. அழகிய சம்பல் நதி பல மணல் பள்ளத்தாக்குகள் மற்றும் மலைகளைக் கொண்டதாக உள்ளது.
மிக அருகி வரும் இனமான சொம்புமூக்கு முதலை மற்றும் செம்முடிக் கூரை ஆமை ஆகியவை இங்கு வாழ்கின்றன, மேலும் ஆபத்தான கங்கையாற்று ஓங்கில் ஆகியவை இந்த சம்பல் தேசியச் சரணாலயத்தின் முக்கிய இனங்களாக உள்ளன. மேலும் அச்சுறுத்தலுக்கு உள்ளாகியுள்ள பெரிய இனங்களில் முகர் எனபடும் சதுப்புநில முதலை, மென்மையான ஆற்று நீர்நாய், வரிப்பட்டைக் கழுதைப்புலி , இந்திய ஓநாய் மற்ரும் இந்தியாவில் காணப்படும் 26 அரிய ஆமை இனங்களில் எட்டு சம்பல் சரணாலயத்தில் பாதுகாக்கப்படுகிறது. இதில் இந்திய குறுகிய தலையுடைய மென் நத்தையாமை , மூன்று கோடிட்ட கூரை ஆமை மற்றும் முடிசூட்டப்பட்ட நதி ஆமை ஆகியவை அடங்கும் . இங்கு வாழும் பிற ஊர்வன: இந்திய நத்தை ஆமை, மென் நத்தை ஆமை, இந்திய கூரை ஆமை, இந்திய கூடார ஆமை மற்றும் உடும்பு ஆகியவை.
குறைந்து வரும் பாலூட்டிகளில் செம்முகக்குரங்கு , ஹனுமான் லங்கூர், தங்க குள்ளநரி, வங்காள நரி, ஆசிய மரநாய், சிறிய ஆசிய கீரி, இந்திய சாம்பல் கீரி, காட்டுப்பூனை, காட்டுப்பன்றி, சாம்பார் எனப்படும் கடமான், நீலான், புல்வாய், இந்தியச் சிறுமான், வடக்கு பனை அணில், இந்திய முகடு முள்ளம்பன்றி, இந்தியக் குழிமுயல், இந்திய தவசிப்பட்சி மற்றும் இந்திய நீள்காது முள்ளெலி ஆகியனவும் அடங்கும்:.
இந்த சரணாலயம் 1972 ஆம் ஆண்டு இந்தியாவின் வனவிலங்கு பாதுகாப்பு சட்டத்தின் கீழ் பாதுகாக்கப்படுகிறது. இந்த சரணாலயம் மத்திய பிரதேசத்தின் மோரினாவில் தலைமையகத்துடன் திட்ட அலுவலரின் கீழ் வனத்துறையால் நிர்வகிக்கப்படுகிறது.
அக்டோபர் மாதத்தில் போர் முடிவடைந்துவிடும் என்று சோகுபி நினைத்திருந்தார். ஆனால், போர் தீவிரமடைந்திருந்ததால் சோகுபியால் லெபனான் திரும்ப இயலவில்லை. லெபனானில் உள்ள மருத்துவக் கல்லூரிகளைப் போலவே அமெரிக்காவிலும் மருத்துவக் கல்லூரிகள் அக்டோபர் மாதத்தில் தான் தொடங்கும் என நினைத்திருந்தார். ஆனால் அமெரிக்காவில் மருத்துவக்கல்லூரிகள் இரண்டு மாதத்திற்கு முன்பே பாடங்களைத் தொடங்கியிருந்தன.
ஊடா சோகுபி 1954 இல் லெபனானின் பெய்ரூத் நகரில் பிறந்தார். வில்லியம் சேக்சுபியர், ஜேன் ஆஸ்டின், வில்லியம் வேர்ட்ஸ்வொர்த் ஆகியோரின் படைப்புகளை பள்ளியில் விரும்பிப்படித்தார். பல்கலைக்கழகத்தில் தொடர்ந்து இலக்கியம் படிக்க விரும்பினார். ஆனால் இவரது தாயார், மத்திய கிழக்கு நாடுகளில் பிறந்த ஒரு பெண் தன்னை பாதுகாப்பாகவும், சுதந்திரமானவளாகவும், சுயமாக நிலைநிறுத்திக்கொள்ள வேண்டுமெனில் அறிவியல் படிக்க வேண்டுமென இவரை உயிரியல் படிக்க ஒத்துக்கொள்ள வைத்தார். சோகுபி, 1973 இல் பெய்ரூத்தில் உள்ள அபெரிக்கப் பல்கலைக்கழகத்தில் உயிரியல் பிரிவில் சேர்ந்தார். பின்னர் இரண்டாண்டுகளில் பல்கலைக்கழகத்தின் மருத்துவக்கல்லூரியில் நுழைந்தார்.
ஊடா யாயா சோகுபி , எனப்படும் ஹுடா எல் ஹிப்ரி, லெபனானில் பிறந்த அமெரிக்க மரபியலாளரும், பேய்லர் கல்லூரியின் மூலக்கூற்று மரபியல் துறை, மனித மரபியல் துறை பேராசிரியரும் ஆவார். இவரது பணி இரெட் நோய்த்தொகை மற்றும் சிறுமூளையில் ஏற்படும் ஸ்பைனோ செரிப்ரல் அட்டாக்சி வகை-1 ஆகியவற்றைப் பற்றிய தெளிவான நுட்பங்களை அறிய உதவியது. 2017 இல் கனடாவின் கெய்டுனர் விருது, வாழ்க்கை அறிவியலுக்கான பிரேக்த்ரூ பரிசு ஆகியவற்றைப் பெற்றுள்ளார்.
இவருடை குடும்ப நண்பர்கள் வேண்டர்பில்ட் கல்லூரிக்கு விண்ணப்பிக்கும் படி பரிந்துரைத்தனர். அக்கல்லூரி, மாணவர்களை இடையில் மாற்றுவதில் உடன்படவில்லை. எனவே சோகுபி அங்கு சேர்த்துக்கொள்ளப்படவில்லை. ஆயினும், அக்கல்லூரிக்குப் பதிலாக மெஹாரி மருத்துவக் கல்லூரியைப் பரிந்துரை செய்தது. மெஹாரி கல்லூரி சோகுபியை உடனே அவ்விடத்திலேயே சேர்த்துக்கொண்டது.
அடுத்த கோடையில் லெபனான் திரும்ப விரும்பியபோதும் அமெரிக்கப் பல்கலைக் கழக பேராசிரியர்களின் அறிவுரை காரணமாக மெஹாரியில் தங்க நேரிட்டது. அங்கு 1979 இல் மருத்துவ டாக்டர் பட்டம் பெற்றார். அதன் பின்னர் பேய்லர் மருத்துவக் கல்லூரியில் உள்ள டெக்சாஸ் குழந்தைகள் மருத்துவமனையில் குழந்தைகள் நல மருத்துவராக பணியில் சேர்ந்தார்.
கொண்டபள்ளி பொம்மைகள் என்பது, இந்தியாவின் ஆந்திரப் பிரதேச மாநிலத்தில் உள்ள கிருஷ்ணா மாவட்டத்தில் விசயவாடாவுக்கு அருகில் அமைந்துள்ள கொண்டபள்ளி என்னும் ஊரில் மரத்தினால் செய்யப்படும் விளையாட்டுப் பொம்மைகளைக் குறிக்கும். பொம்மைக் குடியிருப்பு எனப் பொருள்படும் பொம்மலா காலனியிலேயே இக்கலைப்பணிக் கலை பயின்று வருகின்றது. பொருட்களுக்கான புவியியல் குறியீடுகள் சட்டம், 1999 என்னும் சட்டத்தின் கீழ் இது ஆந்திரப் பிரதேசத்தின் புவியியல் குறியீட்டுக் கைப்பணியாகப் பதியப்பட்டுள்ளது. சங்கிராந்தி, நவராத்திரி ஆகிய விழாக் காலங்களில் வீடுகளில் பலவகைப் பொம்மைகளை அடுக்கி உருவாக்கப்படும் பொம்மைக் கொலுவின் ஒரு பகுதியாக கொண்டபள்ளி பொம்மைகளும் இடம்பெறுகின்றன. சிறுவர்களின் விளையாட்டுப் பொருட்களாகவும் இவை பயன்படுகின்றன.
கொண்டபள்ளி பொம்மைகளைக் கொண்டபள்ளிக் குன்றுகளின் அயற் பகுதிகளில் இருக்கும் தெல்லா போனிக்கி என்னும் மென் மரத்தால் செய்கின்றனர். மரத்தை முதலில் செதுக்கிய பின்னர் அதன் விளிம்புகளை செம்மைப்படுத்துவர். இறுதியாகச் சொல்லப்பட்ட படிமுறையில் எண்ணெய் வண்ணம், நீர் வண்ணம் அல்லது தாவரச் சாயங்களைப் பயன்படுத்தி நிறம் பூசுவதும் அடங்கும். பொம்மை வகைகளைப் பொறுத்து எனாமல் நிறப் பூச்சுக்களைப் பூசுவதும் உண்டு. இவர்கள் தொன்மங்களோடு தொடர்புடைய உருவங்களையும்; விலங்குகள், பறவைகள், மாட்டு வண்டிகள், நாட்டுப்புற வாழ்க்கை போன்றவை சார்ந்த உருவங்களையும் உற்பத்தி செய்கின்றனர். இவற்றுள் திருமாலின் பத்து அவதாரங்கள், நடனப் பெண்கள் என்பன சிறப்பாகக் குறிப்பிடத் தக்கவை.
இக்கைப்பணி 400 ஆண்டுகள் பழமையான ஒரு மரபு. இக்கைப்பணியில் ஈடுபடும் கலைஞர்கள் தம்மைப் பிரமாண்ட புராணத்தில் குறிப்பிடப்பட்டுள்ள ஆரியசத்திரியர்கள் என அடையாளம் காண்கின்றனர். இவர்கள் 16 ஆம் நூற்றாண்டில் இராசத்தானில் இருந்து கொண்டபள்ளிக்குப் புலம் பெயர்ந்ததாகச் சொல்கின்றனர். இவர்கள் தாம், இந்துக் கடவுளான சிவபெருமானின் அருளால் கலையிலும் கைப்பணியிலும் திறமை பெற்றதாக நம்பப்படும் முக்தரிஷியின் வழி வந்தவர்கள் என்கின்றனர். எனினும் தற்காலத்தில் ஆரியசத்திரிய சமூகத்தைச் சேர்ந்தவர்கள் மட்டுமன்றி, மரபுகள், மதங்கள் போன்றவற்றையும் தாண்டிப் பல்வேறு சமூகத்தினரும் இத்தொழிலில் ஈடுபடுகின்றனர்.
பெரும்பாலும் வீட்டில் செய்யப்படும் கைத்தொழிலான இதில் குடும்பத்திலுள்ள பலரும் ஈடுபடுகின்றனர். ஆனாலும், எல்லோரும் எல்லா வேலைகளையும் செய்வதில்லை. ஆண்கள் மரத்தைச் செதுக்கும் வேலைகளில் ஈடுபடப் பெண்கள் நிறம் பூசும் வேலைகளில் ஈடுபடுகின்றனர். பொதுவாகக் குடும்பங்கள் தனித்தனியாக இத்தொழிலில் ஈடுபட்டிருந்தாலும், பெரும் எண்ணிக்கையில் பொம்மைகள் தேவைப்படும்போது பல குடும்பங்கள் ஒன்று சேர்ந்து பணிபுரிவதும் உண்டு.
ஆறு ஒலிம்பிக் தகுதிச் சுற்றுப் போட்டிகளிலும் , மூன்று மகளிர் வளைகோற் பந்தாட்ட உலகக் கோப்பை தகுதிப்போட்டிகளின் போதும் ஆறு மகளிர் யூரோ ஹாக்கி வாகையாளர் போட்டிகளிலும் அயர்லாந்து அணிக்காக விளையாடியுள்ளார்.லோரெட்டோ அணிக்காக நான்கு முறை அயர்லாந்து மூத்தோர் வாகையாளர் கோப்பைகளில் விளையாடியுள்ளார். 2008-09 ஆம் ஆண்டில் கோப்பை வென்ற அணியில் இவர் விளையாடினார். மேலும் மூன்று முறை ஒலிம்பிக் தகுதிச் சுற்றுப் போட்டிகளிலும் மூன்று உலக பெண்கள் வளைகோற்பந்தாட்ட கோப்பைக்கான போட்டியிலும் இவர் விளையாடியுள்ளார். 2011 ஆம் ஆண்டில் நடைபெற்ற யூரோ வளைகோற் பந்தாட்ட சங்க வாகையாளர் கோப்பை வென்ற அணியில் இவர் விளையாடினார். 2015 ஆம் ஆண்டில் ஊரோ வளைகோற் பந்தாட்ட சங்கம் இவரை ஹால் ஆஃப் பேமாக அறிவித்தது. சர்வதேச வளைகோற் பந்தாட்ட கூட்டமைப்பின் மேலாளராக 2014 ஆம் ஆண்டு முதல் பணியாற்றி வருகிறார். இவர் அயர்லாந்து அணிக்காக நான்கு ஒருநாள் பன்னட்டுத் துடுப்பாட்டப் போட்டிகளிலும் இரு பன்னாட்டு இருபது20 போட்டிகளிலும் விளையாடியுள்ளார்.
2010 ஆம் ஆண்டில் பன்னட்டுத் துடுப்பாட்ட அவை பெண்கள் வாகையாளர் கோப்பைக்கான தொடரில் இவர் சர்வதேச போட்டிகளில் அறிமுகமனார்.அக்டோபர் 6 இல் போட்செஃப்ஸ்ட்ரூமில் பாக்கித்தான் துடுப்பாட்ட அணிக்கு எதிரான தொடரின் முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். இந்தப் போட்டியில் 7 பந்துகளில் 3 ஓட்டங்களில் எடுத்து கன்வால் நஸ் பந்துவீச்சில் ஆட்டமிழந்தார். இந்தப் போட்டியில் பாக்கித்தான் பெண்கள் அணி 7 இலக்குகளில் 104 பந்துகள் மீதம் இருந்த நிலையில் வெற்றி பெற்றது.
2010 ஆம் ஆண்டில் பன்னட்டுத் துடுப்பாட்ட அவை பெண்கள் வாகையாளர் கோப்பைக்கான தொடரில் அக்டோபர் 12 இல் போட்செஃப்ஸ்ட்ரூமில் இலங்கைப் பெண்கள் துடுப்பாட்ட அணிக்கு எதிரான தொடரின் 13 ஆவது ஒருநாள் பன்னாட்டுத் துடுப்பாட்டப் போட்டியில் 10 பந்துகளில் 6 ஓட்டங்களில் எடுத்து சிறிவர்தனே பந்துவீச்சில் ஆட்டமிழந்தார். இந்தப் போட்டியில் இலங்கைப் பெண்கள் அணி 2 இலக்குகளில் 24 பந்துகள் மீதம் இருந்த நிலையில் வெற்றி பெற்றது.
நிக்கி சிம்மன்சு என்பவர் ஓர் முன்னாள் அயர்லாந்து பெண்கள் வளைகோற் பந்தாட்ட வீரர் மற்றும் அயர்லாந்து பெண்கள் அணித் துடுப்பாட்ட வீரர் ஆவார். 2001 மற்றும் 2003 ஆமான்டுகளில் நடைபெற்ற பெண்கள் வளைகோற் போட்டிகளில் இ9வர் 208 போட்டிகளில் விளையாடி 31 எண்ணியங்களை அயர்லாந்து அணிக்காக எடுத்துள்ளார்.
இத்திரைப்படத்தின் கதை வேலையில்லாத இளைஞன் கெளதம் மற்றும் அவரது காதலிக்க விரும்பும் தாரா ஆகியோரைச் சுற்றிச் சுழல்கிறது. தாரா ஒரு வசதி படைத்த குடும்பத்தைச் சார்ந்தவர் ஆவார். அவருக்கு அவரின் குடும்ப நண்பர் ரோஹித் உடன் திருமண நிச்சயதார்த்தம் செய்யப்படுகிறது. கெளதமின் பெற்றோர் விவாகரத்து பெற்றவர்கள் ஆவர். மேலும், அவரது தாயார் வேறொருவரை திருமணம் செய்து கொண்டார். கெளதம் தனது தாயை வெறுக்கிறார். இதன் காரணமாக அவரது குழந்தைப்பருவம் இனிமையானதாக இல்லாமல் இருந்தது. கெளதமால் தன் கோபத்தை கட்டுப்படுத்த முடியாத இயலாது. அவர் அதிகப்படியான உரிமை கொண்டாடக்கூடிய, மற்றவரை குற்றம் கூறக்கூடியவராகவும் இயல்புடையவர். மறுபுறம், தாரா, ஒரு சுதந்திரமான உற்சாகமான பெண். அவள் கெளதமைப் புரிந்து நடந்து கொள்கிறாள். ஒரு குறிப்பிட்ட நிலை வரை கெளதமைப் பொறுத்துக்கொள்கிறாள். அவன் கோபம் உச்சத்தை அடையும் போது, அவள் கெளதமுடனான தன் உறவை முறித்துக் கொள்கிறாள். அவர்களுக்கு என்ன நடக்கிறது என்பது கதையின் முக்கிய அம்சமாக அமைகிறது.
இஸ்பேட் ராஜாவும் இதய ராணியும் என்பது ரஞ்சித் ஜெயக்கொடி எழுதி இயக்கிய 2019 ஆம் ஆண்டு இந்தியத் தமிழ் மொழி காதல் பரபரப்பூட்டும் படம் ஆகும். இப்படத்தில் ஹரிஷ் கல்யாண் மற்றும் ஷில்பா மஞ்சுநாத் ஆகியோர் முக்கிய கதாபாத்திரங்களில் நடித்துள்ளனர். மா கா பா ஆனந்த், பாலா சரவணன், சுரேஷ், பொன்வன்னன் ஆகியோர் துணை வேடங்களில் நடித்துள்ளனர். படத்திற்கு சாம் சிஎஸ் இசை அமைத்துள்ளார். படத்தொகுப்பினை பவன் ஸ்ரீகுமாரும் ஒளிப்பதிவை கவின் ராஜும் செய்துள்ளனர். இத்திரைப்படம் 15 மார்ச் 2019 அன்று வெளியிடப்பட்டது.
முன்னதாக புரியத புதிர் படத்தை இயக்கிய இயக்குனர் ரஞ்சித் ஜெயக்கொடி இந்த திரைப்படத்தை அறிவித்தார். இத்திரைப் படத்தில் ஹரிஷ் கல்யாண் நடிக்கிறார் மற்றும் பியார் பிரேமா காதலுக்குப் பிறகு கதாநாயகனாக நடிக்கும் இரண்டாவது படமாக இது குறிப்பிடப்படுகிறது. படத் தலைப்பில் இஸ்பேட் ராஜா என்ற சொற்றொடர் கிங் ஆஃப் ஸ்பேட்ஸின் பொருளைக் குறிக்கிறது, அதே நேரத்தில் படத்தின் தலைப்பில் இதய ராணி என்பது இதயங்களின் ராணி என்பதைக் குறிக்கிறது.
பிக் பாஸ் தமிழின் இரண்டாம் சீசனின் வெற்றிக்குப் பிறகு ஸ்டார் விஜய் ஒளிபரப்பிய பிக் பாஸ் கொண்டாட்டம் நிகழ்ச்சியில் இந்த படத்திற்கான சுவரொட்டியன் முதல் தோற்றம் 14 அக்டோபர் 2018 அன்று விஜய் சேதுபதியால் வெளியிடப்பட்டது. 6 பிப்ரவரி 2019 அன்று வெளியிடப்பட்ட முன்னோட்டப் படம் அர்ஜுன் ரெட்டியின் மறு ஆக்கமாக வரவிருக்கும் மற்றொரு காதல் படமான வர்மாவின் ஒளிப்படங்களை ஒத்திருந்தது.
படத்தின் பாடல்கள் சாம் சி.எஸ் இசையமைப்பில் உருவாக்கப்பட்டன. இந்த இசைத்தொகுப்பில் ஐந்து பாடல்கள் உள்ளன, அவை இறுதியில் பார்வையாளர்களிடமிருந்து கடுமையான விமர்சனங்களைப் பெற்றன. அனிருத் ரவிச்சந்தர் பாடிய கண்ணம்மா படத்தின் முதல் பாடல் 2019 ஜனவரி 9 அன்று அதிகாரப்பூர்வமாக வெளியிடப்பட்டது மற்றும் சமூக ஊடகங்களில் வைரலாகியது.
2008 ஆம் ஆண்டில் ராவல்பிண்டி சார்பாக இவர் முதல் தரத் துடுப்பாட்டப் போட்டிகளில் விளையாடினார். அந்தத் தொடரில் சிறப்பாக விளையாடிய இவர் 6 போட்டிகளில் விளையாடி அதில் 173 ஓட்டங்களை எடுத்தார். இதில் அந்து போட்டிகளில் இறுதிவரை ஆட்டமிழக்காமல் இருந்தார். இந்தத் தொடரின் அரையிறுதிப் போட்டியில் மேற்கிந்தியத்தீவுகள் துடுப்பாட்ட அணிக்கு எதிராக நடைபெற்றது. இதில் இறுதிவரை ஆட்டமிழக்காமல் 92 ஓட்டங்களை எடுத்து அணியினை இறுதிப் போட்டிக்குச் செல்ல உதவினார். இந்தத் தொடரில் சிறப்பாக விளையாடியதன் மூலம் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டித் தொடருக்குத் தேர்வு செய்யப்பட்டார்.
2012 ஆம் ஆண்டில் பாக்கித்தான் துடுப்பாட்ட அணி மற்றும் இங்கிலாந்துத் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்தது. பெப்ரவரி 23 இல் துபாயில் நடைபெற்ற பன்னாட்டு இருபது20 போட்டியில் இவர் அறிமுகமானார். ஆனால் இந்தப் போட்ட்டியில் மட்டையாடவும் பந்துவீசுவதற்கான வாய்ப்பு கிடைக்கவில்லை. ஆனால் இரண்டாவது போட்டியில் 15 பந்துகளைச் சந்தித்த இவர் 2 ஓட்டங்களை எடுத்து ரவி போபரா பந்துவீச்சில் ஆட்டமிழந்தார். இவர் தற்போதுவரை 5 பன்னாட்டு இருபது20 போட்டிகளில் விளையாடி உள்ளார்.
ஹமத் அசாம் பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக, பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப்பந்து வீச்சாளர் ஆவார்.இவர் துடுப்பாட்டத்தில் சகலத் துறையராக விளையாடினார்.
2011 ஆம் ஆண்டில் பாக்கித்தான் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. ஏப்ரல் 23 இல் கிராஸ் ஐலெட்டில் நடைபெற்ற முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். செயிண்ட் லூசியாவில் நடைபெற்ற இந்தத் தொடரின் இரண்டாவது போட்டியில் மார்லன் சாமுவேல்சு இலக்கினை வீழ்த்தினார்.
2015 ஆம் ஆண்டில் சிம்பாப்வே துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. மே 31 இல் லாகூரில் நடைபெற்ற மூன்றாவது ஒருநாள் பன்னாட்டுத் துடுப்பாட்டப் போட்டியில் 12 பந்துகளைச் சந்தித்த இவர் 4 ஓட்டங்கள் எடுத்து கிரீமர் பந்துவீச்சில் ஆட்டமிழந்தார்.இந்தப் போட்டியின் முடிவு கிடைக்கவில்லை.
நியூசிலாந்தில் நடைபெற்ற 19 வயதிற்கு உட்பட்டோருக்கான உலகக் கோப்பைத் தொடரில் இவர் தேர்வானார். அதற்கு முன்பாக இவர் ஆறு முதல் தரத் துடுப்பாட்டப் போட்டிகளில் மட்டுமே விளையாடியுள்ளார்.
சனவரி 5 – 24 ஆண்டுகள் ஆட்சியில் இருந்த எட்வர்டு மன்னர் இலண்டனில் இறந்தார். அரோல்ட் காட்வின்சன் இங்கிலாந்தின் மன்னராக அறிவிக்கப்பட்டார்.
சனவரி 6 – அரோல்ட் காட்வின்சன், இரண்டாம் அரோல்டு என்ற பெயரில் புதிய வெஸ்ட்மின்ஸ்டர் மடத்தில் இங்கிலாந்தின் மன்னராக முடிசூடினார்.
செப்டம்பர் 27 – நோர்மானியர் இங்கிலாந்தைக் கைப்பற்றுதல்: வில்லியமும் அவனது படையினரும் சோம் ஆற்றின் வாயிலில் இருந்து புறப்பட்டனர்.
செப்டம்பர் 28 – நோர்மானியர் இங்கிலாந்தைக் கைப்பற்றுதல்: வில்லியம் பெவென்சி என்ற ஆங்கிலேயக் கரையில் தரையிறங்கி, ஏசுட்டிங்க்சு நோக்கி நகர்ந்தான்.
அக்டோபர் 14 – ஹேஸ்டிங்ஸ் சண்டை: வில்லியம், இரண்டாம் அரோல்டும் ஏசுட்டிங்சு சமரில் மோதினர். இச்சமரில் இரண்டாம் அரோல்டு கொல்லப்பட்டார்.
அக்டோபர் 15 – எட்கார் ஏத்தலிங் இங்கிலாந்தின் மன்னராக அறிவிக்கப்பட்டார், ஆனாலும் அவர் முடிசூடவில்லை. விரைவில் தனது ஆட்சியை வில்லியத்திடம் ஒப்படைத்தார்.
சகா என்பது 2019 ஆம் ஆண்டு தமிழில் வெளிவந்த அதிரடி குற்ற திரைப்படம் ஆகும். முருகேஷின் இயக்கத்திலும், ஆர். செல்வகுமார் மற்றும் ராம்பிரசாத்தின் தயாரிப்பிலும் வெளியிடப்பட்டது. இத் திரைப்படத்தில் சரண், கிஷோர், ஶ்ரீ ராம் ஆகியோர் முன்னணி கதாப்பாத்திரத்தில் நடித்துள்ளனர். அய்ரா, நீராஜா, பாண்டி மற்றும் பிருத்வி ராஜன் ஆகியோர் துணை வேடங்களில் நடித்துள்ளனர். இசையமைப்பாளர் சபீர் பாடல் வரிகளை எழுதி, பின்னணி இசையை அமைத்துள்ளார். இந்த திரைப்படம் 1 பிப்ரவரி 2019 அன்று வெளியிடப்பட்டது.
சகா செல்லி சினிமாஸ் தயாரித்த முதல் திரைப்படம் ஆகும். இத் திரைப்படத்தின் முன் தயாரிப்பு ஜனவரி 2015 இல் தொடங்கியது. சென்னையில் உள்ள ஈவிபி திரைப்பட நகரத்தில் முதன்மை புகைப்படம் எடுத்தல் நடைப்பெற்றது. படத்தின் சிறைச்சாலைகள் செல்லி சினிமாஸால் கட்டப்பட்டு அமைக்கப்பட்டன. படப்பிடிப்பு தமிழ்நாடு, பாண்டிச்சேரியின் கடலோரப் பகுதிகள், கர்நாடகா மற்றும் ஆந்திரா ஆகிய இடங்களில் நடந்தது.
எஸ். என். எஸ். தொழில்நுட்பக் கல்லூரி என்பது இந்தியாவின், தமிழ்நாட்டின், கோயம்புத்தூரில் உள்ள கல்லூரி ஆகும். இது எஸ்.என்.எஸ் குழும நிறுவனமாக 2002 இல் நிறுவப்பட்டது. இந்த கல்லூரிக்கு அகில இந்திய தொழில்நுட்பக் குழுவானது ஒப்புதல் அளித்து, கோவை அண்ணா பல்கலைக்கழகத்துடன் இணைக்கப்பட்டுள்ளது. சென்னை அண்ணா பல்கலைக்கழகம், இக்கல்லூரிக்கு 2013-14 முதல் 2017-18 வரை 5 ஆண்டு காலத்திற்கு தன்னாட்சி அந்தஸ்தை வழங்கியுள்ளது. எஸ்.என்.எஸ் தொழில்நுட்பக் கல்லூரி 'என்ஏஏசி'-இடம் ஏ + தகுதிச் சான்றுடன் அங்கீகாரம் பெற்றது.
2002 இல் நிறுவப்பட்ட இக்கல்லூரியானது, ஸ்ரீ எஸ்.என்.எஸ் அறக்கட்டளையால் நடத்தப்படுகிறது. இந்த கல்லூரி தமிழக அரசின் அனுமதியுடன் நிறுவப்பட்டு, யுஜிசியால் அங்கீகரிக்கப்பட்டது. இது ஒரு சுய நிதி, இருபாலர் கல்வி நிலையமாகும். இது கோயம்புத்தூரின் ஊரகப் பகுதியியான சத்தியில் சாலையில் அமைந்துள்ளது.
இங்கு பதினான்கு இளநிலைலை படிப்புகள், ஆறு முதுநிலை படிப்புகள் மற்றும் ஏழு ஆராய்ச்சி படிப்புகள் வழங்கப்படுகிகிறது. இக்கல்லூரியில் உள்ள இயந், சிஎஸ்இ, இசிஇ, ஐடி ஆகிய நான்கு துறைகள் தேசிய அங்கீகார வாரியத்தால் அங்கீகாரம் பெற்றவை.
கடந்தகால நிகழ்வு: கஸ்தூரி தன் பெற்றோர்கள் மற்றும் ராமையா ஆகியோரோடு வசிக்கிறாள். அவள் வீட்டில் வேலை செய்பவன் மருது. கஸ்தூரியை மணக்கும் விருப்பத்துடன் அங்கு வரும் துரைராசுவால் பிரச்சனை துவங்குகிறது. துரைராசுவின் மோசமான நடத்தையைப் பற்றி அறிந்திருந்தும் கஸ்தூரியின் தந்தை வேறுவழியின்றி அந்தத் திருமணத்திற்கு ஒத்துக்கொள்கிறார். கஸ்தூரி தனக்கு அந்தத் திருமணத்தில் விருப்பமில்லை என்றும் மருதுவை சாதி மறுப்புத் திருமணம் செய்யவே விரும்புவதாகவும் கூறுகிறாள். கஸ்தூரி குடும்பத்தினர் சம்மதத்தோடு மருது-கஸ்தூரி திருமணம் நடக்கிறது. இந்தத் திருமணத்தை ஏற்றுக்கொள்ள மறுக்கும் பஞ்சாயத்துத் தலைவர் அழகர்சாமி, கிராமத்தின் கவுரவத்தைக் காக்க கஸ்தூரியைக் கொன்றுவிடுமாறு அவள் தந்தையைக் கட்டாயப்படுத்துகிறார். வேறுவழியின்றி அதற்கு ஒத்துக்கொள்ளும் கஸ்தூரியின் தந்தை இரவு உணவில் நஞ்சு கலந்து கஸ்தூரிக்குக் கொடுக்கிறார். அதைத் தடுத்து கஸ்தூரியைக் காப்பாற்ற முயலும் மருதுவை துரைராசுவும் அவனது ஆட்களும் தடுக்கிறார்கள். கஸ்தூரி, மருதுவின் மடியிலேயே இறக்கிறாள்.
தன் தந்தை பற்றி அறிந்துகொண்ட பாண்டி, ஈஸ்வரியைத் திருமணம் செய்ய தன் தந்தை ஒத்துக்கொள்ளமாட்டார் என்பதால் இருவரும் தற்கொலை செய்துகொள்ள முடிவெடுக்கின்றனர். அவர்கள் தற்கொலையைத் தடுப்பதற்காக அவர்கள் திருமணத்திற்கு சம்மதிப்பதாக பொய் கூறுகிறார் அழகர்சாமி. ஈஸ்வரியின் தந்தையிடம் அவளைக் கொன்றுவிடுமாறு கட்டயப்படுத்துகிறார். சரியான நேரத்தில் வரும் மருது ஈஸ்வரியைக் காப்பாற்றுகிறான். அழகர்சாமியை அழிக்க அனைவரும் ஒன்றுசேர கோருகிறான். அனைவரும் பாண்டி மற்றும் ஈஸ்வரிக்குத் திருமணத்தை நடத்திவைக்கின்றனர். அதன்பிறகு மருது, ராமையா, காளியப்பன் மற்றும் கஸ்தூரியின் தந்தை அனைவரும் கட்டாயப்படுத்தி அழகர்சாமியை விசத்தைக் குடிக்கச் செய்கின்றனர்.